1.12.2022 г.
BG
Официален вестник на Европейския съюз
L 310/1
II (Незаконодателни актове)
РЕГЛАМЕНТИ РЕГЛАМЕНТ (ЕС) 2022/2338 НА КОМИСИЯТА от 28 ноември 2022 година за забрана на риболова на сайда в норвежките води от зони 1 и 2 от страна на кораби, плаващи под знамето на държава — членка на Европейския съюз
ЕВРОПЕЙСКАТА КОМИСИЯ,
като взе предвид Договора за функционирането на Европейския съюз, като взе предвид Регламент (ЕО) № 1224/2009 на Съвета от 20 ноември 2009 г. за създаване на система за контрол на Съюза за гарантиране на спазването на правилата на общата политика в областта на рибарството (1), и по-специално член 36, параграф 2 от него, като има предвид, че: (1)
С Регламент (ЕС) 2022/109 на Съвета (2) се определят квотите за 2022 г.
(2)
Според получената от Комисията информация с улова от запаса на сайда в норвежките води от зони 1 и 2 от страна на кораби, плаващи под знамето на държава — членка на Европейския съюз, или регистрирани в такава държава, отпуснатата за 2022 г. квота е изчерпана.
(3)
Поради това е необходимо да се забранят определени риболовни дейности за посочения рибен запас,
ПРИЕ НАСТОЯЩИЯ РЕГЛАМЕНТ:
Член 1 Изчерпване на квотата Посочената в приложението квота за риболов на сайда в норвежките води от зони 1 и 2, отпусната за 2022 г. на държавите — членки на Европейския съюз, се счита за изчерпана от датата, посочена в същото приложение.
Член 2 Забрани Считано от указаната в приложението дата се забранява риболовът на посочения в член 1 рибен запас от страна на кораби, плаващи под знамето на държава — членка на Европейския съюз, или регистрирани в такава държава.
По-специално се забраняват задържането на борда, преместването, трансбордирането и разтоварването на риба от този запас, уловена от горепосочените кораби след посочената дата.
(1) ОВ L 343, 22.12.2009 г., стр. 1.
(2) Регламент (ЕС) 2022/109 на Съвета от 27 януари 2022 г. за определяне за 2022 година на възможностите за риболов на определени рибни запаси и групи от рибни запаси, приложими във водите на Съюза, както и за риболовните кораби на Съюза в някои води извън Съюза (ОВ L 21, 31.1.2022 г., стр. 1).